Stavanger Skibs-Ophugnings Co.

Stavanger Skibs-Ophugnings Co. AS var et skipsopphuggingsverft i Stavanger. Selskapet ble dannet våren 1903 og drev først i begrenset målestokk på Sølyst i Stavanger, før virksomheten i 1904 flyttet til Nyhavn på Buøy i Stavanger og utviklet seg der til å bli det største skipsopphuggingsverftet i Norden. Virksomheten omfattet også bergningsarbeide, dykkervirksomhet og opphuggingsarbeid på vrak langs kysten med egne bergningsfartøy. I 1949 sysselsatte SSOH ca. 80 personer og produserte årlig rundt 15 000 tonn stål. I 1957 fusjonerte SSOH med Norsk Skibsopphugnings Co. AS i Grimstad og opphuggingsvirksomheten flyttet dit. Eiendommen i Nyhavn ble solgt til Rosenberg Verft og inngår i dag i verftsområdet.


== Fartøy eiet av SSOH ==

Bergningsfartøy, taubåter med mer:

«Huggeren» / «Nyhavn» pr.1927-1933-1957 (Bergningsfartøy)
«Mons» 1934-1941 (Bergningslekter)
«Buøy» 1935-1957 (Bergningsfartøy)
DS «Svein» 1937-1938 (Fraktefartøy?)
MS «Buøy» 1937-1943 (Bergningsfartøy)
DS «Sprøyt» 1946-ca.1950 (Taubåt)Lektere:

«Asbjørn Selsbane» 1929-???? (Lekter)
«Torgeir» 1936-1952 (Lekter)
«Brandasund» 1948-1951 (Lekter)


== Fartøy solgt til SSOH for opphugging - et utvalg ==
Mars 1928: DS «Neptun». Utrangert kystruteskip kjøpt fra Det Bergenske Dampskibsselskab. Opphugget.
August 1930: DS «Haakon VII». Havarert kystruteskip kjøpt fra Det Nordenfjeldske Dampskibsselskab eller dette selskapets assurandør. Opphugget.
28. juli 1932: «Kong Sverre». Utrangert losjiskip med fortid som fregatt kjøpt fra Den Kongelige Norske Marine for kr.22.750. Eksisterte muligens en tid som lekter.
Mars 1937: DS «Hordaland». Utrangert lokalrutebåt kjøpt fra Hardanger Sunnhordlandske Dampskipsselskap for kr.7.500. Opphugget.
1938: DS «Ulvik». Utrangert turistbåt / lokalrutebåt kjøpt fra Hardanger Sunnhordlandske Dampskipsselskap for kr.1.800. Opphugget.
August 1945: «Königsberg». Krigshavarert, tysk, lett krysser kjøpt fra Den Norske Stat av en joint-venture mellom SSOH og Norsk Bjergningskompagni AS beliggende sunket på grunt vann i Berlandssundet på Askøy. «Königsberg» hadde først fått store skader under det tyske angrepet på Norge 9.4.1940. Den klarte så vidt å berge seg inn til Bergen, der den ble senket ved kai i Bergen av britiske stupbombefly dagen etter. Da Kriegsmarine senere oppgav skipet, overlot de til Norsk Bjergningskompagni AS å rydde det bort fra Bergen havn. Disse hevet det, slepte det til Berlandssundet hvor det ble ankret opp og etter noen måneder sank på 10 meters dyp. «Königsberg» ble høsten 1945 hevet igjen av SSOH og Bjergningskompaniet i fellesskap. Vraket ble så slept til SSOH's anlegg i Nyhavn i Stavanger av BDS’ taubåter «Vulcanus» og «Titan», og holdt flott med pumper av SSOH's bergningsbåter «Nyhavn» og «Buøy». Slepet ankom Nyhavn 17. september 1945. Etter en tids opplag ble vraket dratt opp i stranden for opphugging 23. september 1946. Ferdig opphugget 14.2.1947.
Juli 1947: DS «Sigurd Jarl». Krigshavarert kystruteskip kjøpt fra Fredrikstad Mek. Verksted. Opphugget.
September 1948: DS «Brandasund». Utrangert lokalrutebåt kjøpt fra Haugesund Dampskibsselskab. Nedrigget til lekter. Solgt videre til Br. Anda i Stavanger i 1951.
Mai 1952: DS «Eira». Utrangert lokalrutebåt kjøpt fra Øygardsbåtane L/L for kr.5000. Nedrigget og maskineri demontert. Solgt videre til Br. Bjørneviks Motorverksted i Stavanger i 1951 for ombygging til fraktefartøy.